เซียร์เกย์ บริน

เซียร์เกย์ มีไฮโลวิช บริน (; ; เกิด 21 สิงหาคม ค.ศ. 1973) เป็นนักวิทยาศาสตร์คอมพิวเตอร์และนักธุรกิจชาวอเมริกันที่เป็นผู้ร่วมก่อตั้งกูเกิลกับแลร์รี เพจ เขาเคยเป็นประธานแอลฟาเบต อิงก์ บริษัทแม่ของกูเกิล จนกระทั่งลงจากตำแหน่งในวันที่ 3 ธันวาคม ค.ศ. 2019 เขาและเพจยังคงดำรงตำแหน่งผู้ร่วมก่อตั้ง ผู้ถือหุ้นรายใหญ่ และกรรมการบริหารของแอลฟาเบต บรินเป็นเศรษฐีแสนล้าน (centibillionaire) และเป็นหนึ่งในบุคคลที่ร่ำรวยที่สุดในโลก

บรินอพยพจากสหภาพโซเวียตไปยังประเทศสหรัฐตอนอายุ 6 ขวบ เขาได้รับปริญญาตรีที่มหาวิทยาลัยแมริแลนด์ คอลเลจพาร์ก ตามเส้นทางของพ่อและปู่ด้วยการศึกษาคณิตศาสตร์และวิทยาการคอมพิวเตอร์ หลังจบการศึกษาในเดือนกันยายน ค.ศ. 1993 เขาเข้าเรียนที่มหาวิทยาลัยสแตนฟอร์ด เพื่อรับปรัชญาดุษฎีบัณฑิตสาขาวิทยาการคอมพิวเตอร์ ที่นั่งเขาพบกับเพจ โดยร่วมกันสร้างเว็บเสิร์ชเอนจิน โปรแกรมนี้กลายเป็นที่นิยมในสแตนฟอร์ด และเลิกเรียนปรัชญาดุษฎีบัณฑิตเพื่อก่อตั้งกูเกิลในโรงรถของ Susan Wojcicki ที่เมนโลปาร์ก

ในเดือนธันวาคม ค.ศ. 2023 เขาได้กลับมาทำงานวิจัยด้านปัญญาประดิษฐ์อีกครั้งที่แอลฟาเบต อิงก์ หลังเกษียณอายุตนเอง

ชีวิตช่วงต้นและการศึกษา
เซียร์เกย์ มีไฮโลวิช บรินเกิดในครอบครัวชาวยิวเมื่อวันที่ 21 สิงหาคม ค.ศ. 1973 ที่มอสโก ขณะนั้นรัสเซียเป็นสาธารณรัฐที่เป็นส่วนประกอบในสหภาพโซเวียต มีไฮล์กับ Eugenia Brin (1948–2024) พ่อแม่ของบริน จบการศึกษาจากมหาวิทยาลัยมอสโก (MSU) พ่อของเขาเป็นศาสตราจารย์คณิตศาสตร์ที่เกษียณแล้วจากมหาวิทยาลัยแมริแลนด์ และแม่ของเขาเป็นนักวิจัยที่ศูนย์การบินอวกาศก็อดเดิร์ดของนาซาSmale, Will (April 30, 2004). Profile: The Google founders, BBC News. Retrieved January 7, 2010.

ครอบครัวบรินอาศัยอยู่ในอพาร์ตเมนต์สามห้องที่ใจกลางกรุงมอสโก ซึ่งพวกเขายังอาศัยอยู่ร่วมกับคุณย่าของเซียร์เกย์ด้วย ใน ค.ศ. 1977 หลังเดินทางกลับจากการประชุมคณิตศาสตร์ในวอร์ซอ ประเทศโปแลนด์ มีไฮล์ประกาศว่า เนื่องจากมีการต่อต้านยิวในสหภาพโซเวียต ถึงเวลาแล้วที่ครอบครัวจะต้องอพยพ พวกเขายื่นขอวีซ่าออกนอกประเทศอย่างเป็นทางการในเดือนกันยายน ค.ศ. 1978 และผลที่ตามมาคือพ่อของเขาถูก "ไล่ออกทันที" แม่ของเขาก็ต้องออกจากงานเช่นกัน ด้วยเหตุผลที่เกี่ยวข้อง พวกเขาถูกบังคับให้ทำงานชั่วคราวระหว่างรอในช่วงแปดเดือนถัดมา โดยไม่มีรายได้ที่แน่นอน ด้วยความกลัวว่าคำขอของพวกเขาจะถูกปฏิเสธเช่นเดียวกับผู้ที่ถูกปฏิเสธวีซ่าจำนวนมาก ในเดือนพฤษภาคม ค.ศ. 1979 พวกเขาได้รับวีซ่าออกนอกประเทศอย่างเป็นทางการและได้รับอนุญาตให้ออกจากประเทศได้

ครอบครัวบรินอาศัยอยู่ที่เวียนนาและปารีส ในขณะที่มีไฮล์ บรินได้รับตำแหน่งอาจารย์ที่มหาวิทยาลัยแมริแลนด์ด้วยความช่วยเหลือจากอนาโตลี คาตอก ในช่วงเวลานี้ ครอบครัวบรินได้รับการสนับสนุนและความช่วยเหลือจากสมาคมช่วยเหลือผู้อพยพฮีบรู พวกเขาเดินทางมาถึงประเทศสหรัฐในวันที่ 25 ตุลาคม ค.ศ. ั1979

เขาเข้าเรียนที่โรงเรียนไฮสกูลเอลิเนอร์ โรเซอเวลต์ ในเดือนกันยายน ค.ศ. 1990 บรินลงทะเบียนเรียนที่มหาวิทยาลัยแมริแลนด์ ซึ่งเขาได้รับวิทยาศาสตรบัณฑิตจากภาควิชาวิทยาการคอมพิวเตอร์ใน ค.ศ. 1993 ด้วยเกียรตินิยมในสาขาวิทยาการคอมพิวเตอร์และเกียรตินิยมสูงในสาขาคณิตศาสตร์เมื่ออายุ 19 ปี ใน ค.ศ. 1993 เขาได้ฝึกงานที่ Wolfram Research ผู้พัฒนา Mathematica

บรินเริ่มศึกษาต่อระดับบัณฑิตศึกษาในสาขาวิทยาการคอมพิวเตอร์ที่มหาวิทยาลัยสแตนฟอร์ดด้วยทุนการศึกษาจากมูลนิธิวิทยาศาสตร์แห่งชาติ และได้รับวิทยาศาสตรมหาบัณฑิตในสาขาวิทยาการคอมพิวเตอร์ในเมื่อ ค.ศ. 1995  เขาลาพักการศึกษาต่อระดับปริญญาเอกที่สแตนฟอร์ด

การพัฒนาเสิร์จเอนจิน

 อ้างอิง 
หมายเหตุ

อ้างอิง

 แหล่งข้อมูลอื่น 

 Sergey Brin ใน Forbes



หมวดหมู่:มหาเศรษฐีชาวอเมริกัน
หมวดหมู่:บุคคลในวงการคอมพิวเตอร์
หมวดหมู่:กูเกิล
หมวดหมู่:นักธุรกิจชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:ชาวอเมริกันเชื้อสายรัสเซีย
หมวดหมู่:บุคคลจากมหาวิทยาลัยสแตนฟอร์ด
หมวดหมู่:นักธุรกิจเทคโนโลยีสารสนเทศ
หมวดหมู่:นักธุรกิจซอฟต์แวร์